“ثقل الحمار ما حدو كالس”، هاد المثل يصدق على مجال التعليم بالمغرب، ف الوقت اللي نايضة فيه قربالة على جودة التعليم وعلى الأساتذة المتعاقدين والفرنساوية اللي بغاو يقريو بيها الدراري، جا واحد الإشهار في القنوات العمومية يكمل الباهية. هاد الإشهار ديال شركة الاتصالات “أورانج” اللي كتروج لواحد المنتوج جديد كيتعلق بالدعم المدرسي، ما لقاو غير القسم والتلاميذ والأساتذة باش يدوزوه، وتوقف الإبداع إلى حد إظهار تلميذ في الطبلة الأولى في القسم جالس وهو كيجبد الحكاك ديال الماكلة وحاطهم فوق الطبلة وكيقصي بحال اللي جالس ف قهوة ولا ف راس الدرب، ف الوقت اللي الأستاذة كتفرق أوراق الامتحانات على التلاميذ.. دابا، ما كفاناش قتلات العصا اللي كلاوها بعض الأساتذة في القسم، وما قنعناش المستوى العيان ديال التلاميذ اللي كيقراو في المدرسة العمومية، نزيدو نعطيو امثلة دون المستوى للشباب.. ياك في المغرب كاينة واحد المؤسسة سميتها الهاكا مكلفة بمراقبة شنو كيدوز ف الصندوق الصغير، واش التلفزة مطفية عند هاد المؤسسة؟ ولا ماعندهاش مشكل مع هاد الإشهار وشنو كمثل؟ ولا الفريق الجديد مازال ما عرفش كيفاش دايرة الخدمة؟ حصريا وغير عند أورنج ???????? يـ Yo ! بغيتي الامتحان يدوز مزيان ؟ هي دابا ! تكونيكطا على Kezakoo.com باش تقرا وتراجع فابور ????للمزيد من المعلومات حول امتيازات تجربة #iLoveYo Orange.ma/Yo Publiée par Orange sur Mercredi 20 mars 2019 
إشهار لشركة اتصالات دار تلميذا كياكل داخل القسم…والهاكا ضاربة الطم – فيديو